पाएं अपने शहर की ताज़ा ख़बरें और फ्री ई-पेपरडाउनलोड करें
थाना सदर मलोट पुलिस ने लॉकडाउन व कर्फ्यू का उल्लंघन कर अवैध शराब तैयार कर सप्लाई करने वाले कार सवार को गिरफ्तार किया है। पुलिस ने मामला दर्ज करके अदालत में पेश करके दो दिन का रिमांड लिया है। थाना सदर के इंचार्ज इंस्पैक्टर परमजीत सिंह ने बताया कि लॉकडाउन दौरान रात समय लगे कर्फ्यू को लेकर पुलिस ने खाने की ढाब झोरड़ रोड पर नहर के पुल पर नाकाबंदी की हुई थी।
इस दौरान सुबह कार नंबर डीएल 9 सीएम 6760 दिखाई दी जिसे रोका व तलाशी दौरान कार से 270 बोतल देसी शराब बरामद हुई। पुलिस ने आरोपी धर्मवीर राम पुत्र सरजीत राम वासी बाह्मणीवाला कोकरी जिला फाजिल्का के खिलाफ मामला दर्ज कर लिया है। थाना मुखी ने बताया कि आरोपी झोरड़, शेखू, जंडवाला, मल्लवाला, कटोरे वाला आदि गांवों में शराब की सप्लाई करता था। वहीं थाना सिटी मुक्तसर की पुलिस ने डीसी के आदेशों का उल्लंघन करने के आरोप में मामला दर्ज किया है। सहायक थानेदार अमृतपाल सिंह ने बताया कि मुखबिर ने सूचना दी कि जय पाल वासी मुक्तसर भाई शेर सिंह चौक के पास न्यू पंजाबी वैष्णो ढाबा खोले बैठा है व ग्राहकों का इकट्ठ किया हुआ है। पुलिस ने जय पाल को गिरफ्तार कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn